[{"text_idx": "#000000", "text": "C\u0302u vi vidas c\u0302iujn lingvojn supre de la pag\u0302o ? Ni tradukas rakontojn el Global Voices por ke civitanaj komunikiloj tra la mondo estu alireblaj por c\u0302iuj."}, {"text_idx": "#000003", "text": "Arto kaj kulturoBona novaj\u0302oCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFres\u0302a Novaj\u0302oHistorioHomaj rajtojHomama agadoHumuroIdeojIndig\u0302enojInternaciaj rilatojInterreta aktivismoJunulojJuroKatastrofoKomunikiloj kaj j\u0302urnalismoLaboroLingvoLiteraturoMedioMilito kaj konfliktoMuzikoNutraj\u0302oParolliberecoPolitikoProtestoRajtoj je seksa diverseco (GLAT)RegadoReligioRifug\u0302intojSanoSciencoSportoTeknikaroUnesko (UNESCO)Unuig\u0302itaj Nacioj (UN)Virinoj kaj socia seksoVojag\u0302o"}, {"text_idx": "#000004", "text": "En Kartvelio, taksia servo por virinoj far virinoj"}, {"text_idx": "#000005", "text": "Nova taksia servo nur por virinoj en Kartvelio [eo], nomata TaxiWoman, promesas sekurajn veturadojn al siaj klientoj, provizante ilin nur per virinaj s\u0302oforoj. Tiu c\u0302i estas la plej fres\u0302data grupo kiu pritraktas la tutmondan problemon de transportaj brec\u0302oj, celante havigi al virinoj alireblajn veturopciojn."}, {"text_idx": "#000006", "text": "Lau\u0306 la Fejsbuka pag\u0302o TaxiWoman, la servo funkcios per apo, kiu estas ankorau\u0306 disvolvata, lau\u0306 la kreantoj de la projekto. \u201cKiel vi vidas, ni estas tutnova ekfirmao, la apo prenas tempon, sed g\u0302i progresas\u201d klarigis afis\u0302o en Fejsbuko. G\u0302is tiam, la servo estos alirebla per funkciiga entrepreno."}, {"text_idx": "#000007", "text": "Alia afis\u0302o en la pag\u0302o TaxiWoman klarigas ke la servo estas \u201ckreita por virinoj kaj homoj sub la ag\u0302o de 16 jaroj\u201d."}, {"text_idx": "#000008", "text": "This was my little dream. I am very hesitant to even order taxi at night. Stopping taxi in the street is always out of question. This will make life easier for so many women. Hope they will succeed. "}, {"text_idx": "#000010", "text": "Tiu c\u0302i estas mia eta revo. Mi estas tre hezitema por ec\u0302 mendi taksion nokte. Haltigi taksion surstrate estas c\u0302iam ekster konsidero. Tio c\u0302i igos la vivon de tiom da virinoj pli facila. Mi esperas ke ili sukcesos."}, {"text_idx": "#000011", "text": "Lau\u0306 OC Media, simila servo estis lanc\u0302ita en Kartvelio en 2012 sub la marko nomata \u201cPink Taxi\u201d [Rozkolora Taksio]. Sed la grupo finis siajn servojn kiam la kompanio komencis dungi pli da viraj s\u0302oforoj kaj oferti servojn ankau\u0306 al viraj klientoj."}, {"text_idx": "#000012", "text": "Aliloke en la mondo, taksiaj servoj nur por virinoj estas ankau\u0306 kutimaj. En Egiptio [eo], simila servo estis lanc\u0302ita en 2015. En intervjuo por The Guardian, g\u0302ia fondinto, Reem Fawzi, diris al la novaj\u0302a platformo tiutempe ke la servo funkcias ekskluzive por virinoj, far virinaj s\u0302oforoj. Pro sekurecaj kialoj, klientoj devis sendi skanitan kopion de sia identigilo. C\u0302iu veturado estis registrita per interna kamerao kaj la klientoj de la servo havis aliron al \u201ctiel nomata \u201cmortiga\u201d butono por distance haltigi la au\u0306ton se necese\u201d, raportis The Guardian."}, {"text_idx": "#000013", "text": "En Turkio, simila servo estis enkondukita en la provinco Sivas en 2016. Pakistano, Barato kaj Meksik-urbo trovig\u0302as inter la lokoj kie similaj servoj estis lanc\u0302itaj fres\u0302date. En Novjorko, taksia servo nomata \u201cSheTaxis-SheRides\u201d estis lanc\u0302ita en 2014."}, {"text_idx": "#000014", "text": "Lau\u0306 raporto publikigita pasintjare de la Korporacio pri Internacia Financado (IFC), \u201cKiel transportistoj virinoj estas vaste subreprezentataj kaj kiel pasag\u0302eroj ili alfrontas persistajn kaj tutmondajn defiojn rilate al alireblo, kosto kaj sekureco. Tio havas grandskalajn efikojn sur ambau\u0306 virinan movig\u0302eblon kaj aliron al laborpostenoj kaj merkatoj: la Internacia Organizaj\u0302o pri Laboro (ILO 2017) skribis ke transportaj brec\u0302oj reduktas la partoprenon de virinaj laborfortoj je pli ol 15 elcentoj\u201d. IFC faris studon en ses landoj por tiu c\u0302i raporto kaj malkovris ke 20 elcentoj de la virinoj diris ke \u201cla manko de virinaj s\u0302oforoj limigas la nombron de veturadoj kiujn ili faras kaj 44 elcentoj diris ke ili pli uzus la servon se ili havus opcion por elekti virinan s\u0302oforon\u201d."}, {"text_idx": "#000015", "text": "Genre-apartiga transportado (GS) en veturmendado estas servo kun diversaj modeloj lau\u0306 la raporto de IFC, c\u0302ar \u201cneniu modelo difinas aperantajn servojn GST\u201d. Tamen la c\u0302efa modelo inter tiuj estas servoj \u201cekskluzive por virinoj\u201d, similaj al TaxiWoman."}, {"text_idx": "#000016", "text": "Funkciantaj modeloj por genre-apartigaj transportservoj, raporto IFC, junio 2020."}, {"text_idx": "#000017", "text": "Dum postulo de taksiaj servoj nur por virinoj ne estas afero ekskluziva de Kartvelio, g\u0302i starigas demandojn pri la dungado de virinaj s\u0302oforoj, kiuj estas subreprezentataj en la transporta industrio, lau\u0306 la esploro de IFC."}, {"text_idx": "#000018", "text": "Lau\u0306 la Nacia Oficejo pri Statistikoj de Kartvelio, nur 14 elcentoj (30 648) de la virinoj de Kartvelio havas stirpermesilon kaj 16 elcentoj (190 674) posedas au\u0306tojn."}, {"text_idx": "#000019", "text": "Kvankam TaxiWoman estas en la komenca fazo, g\u0302i povus fari ambau\u0306 \u2013 provizi siajn klientojn per sekuraj veturadoj kaj kreskigi dungoportunojn por virinaj s\u0302oforoj en Kartvelio."}, {"text_idx": "#000020", "text": "Bona novaj\u0302oCivitanaj komunikilojDisvolvadoEkonomio kaj komercoLaboroVirinoj kaj socia sekso"}, {"text_idx": "#000022", "text": "Juna kuiristo en Bakuo transformis sian apartamenton en restoracion"}, {"text_idx": "#000024", "text": "Milito en Ukrainio montras la rasismon de amaskomunikiloj kaj politikistoj kontrau\u0306 arabaj militviktimoj"}, {"text_idx": "#000026", "text": "Meksika kolektivo kiu piratas librojn por kundividi kulturon alfrontas blokadojn"}, {"text_idx": "#000027", "text": "Germinda Casupa\u0301, c\u0302ikita indig\u0302eno fronte al fajro kaj masklismo"}, {"text_idx": "#000028", "text": "Retpos\u0302to (ne estos publikigata) (deviga)"}, {"text_idx": "#000031", "text": "Global Voices estas subtenata de la klopodoj de niaj volontulaj kontribuantoj, fondumoj, donacantoj kaj misio-servoj. Por pliaj informoj bonvolu legi nian Monkolektan Etikan Politikon."}, {"text_idx": "#000032", "text": "Speciala danko al niaj multaj subtenantoj"}]